CELEX: 62010TN0511
Language: et
Date: 2010-10-22 00:00:00
Title: Kohtuasi T-511/10: 22. oktoobril 2010 esitatud hagi — Evropaïki Dynamiki versus komisjon

15.1.2011   
            
            
               ET
            
            
               Euroopa Liidu Teataja
            
            
               C 13/29
            
         22. oktoobril 2010 esitatud hagi — Evropaïki Dynamiki versus komisjon
   (Kohtuasi T-511/10)
   ()
   2011/C 13/56
   Kohtumenetluse keel: inglise
   
      Pooled
   
   
      Hageja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: advokaadid N. Korogiannakis ja M. Dermitzakis)
   
      Kostja: Euroopa Komisjon
   
      Hageja nõuded
   
   
               —
            
            
               tühistada Euroopa Komisjoni 12. augusti 2010. aasta otsus (viide SG.E.3/FM/MIP/mbp/psi — Ares(2010) 508190 — 12/08/2010), millega jäeti rahuldamata uuesti läbivaatamise taotlus, mille hageja esitas oma 31. detsembri 2009. aasta kirjas, mis on registreeritud 5. jaanuaril 2010 (viide GESTDEM 2009/4890), ja
            
         
               —
            
            
               kohustada komisjoni tasuma kõik hageja õigusabi- ja muud kulud, mis on kantud seonduvalt käesoleva hagiga, isegi juhul, kui hagi jäetakse rahuldamata.
            
         
      Väited ja peamised argumendid
   
   Käesolevas hagiavalduses palub hageja, et tühistataks Euroopa Komisjoni 12. augusti 2010. aasta otsus (viide SG.E.3/FM/MIP/mbp/psi — Ares(2010) 508190 — 12/08/2010), millega jäeti rahuldamata uuesti läbivaatamise taotlus, mille hageja esitas oma 31. detsembri 2009. aasta kirjas, mis on registreeritud 5. jaanuaril 2010 (viide GESTDEM 2009/4890) ning milles ta palus vastavalt määrusele (EÜ) nr 1049/2001 (1) uuesti läbi vaadata Euroopa Liidu Ametlike Väljaannete Talituse 11. detsembri 2009. aasta vastavas kirjas pärast hageja esialgset 9. oktoobri 2009. aasta taotlust võetud seisukohad seoses juurdepääsuga kõikidele hinnapäringutele, mis puudutavad Väljaannete Talituse kõiki raamlepingute nr 6011, 6102, 6103, 6020, 6121, 6031 (välja arvatud osa 4) ja 10030 osi.
   Oma nõude toetuseks väidab hageja, et kostja ei hinnanud taotletud dokumente individuaalselt. Lisaks sellele väidab hageja, et kostja esitatud õigustused, mis puudutavad Euroopa Liidu majanduspoliitika kaitset, kaubandushuvide kaitset ja avaliku julgeoleku kaalutlusi, tuleb täieliku põhjendamatuse tõttu tagasi lükata.
   
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43, ELT eriväljaanne 03/01, lk 331).